ATP Stuttgart
ATP Stuttgart ili BOSS Open profesionalni je muški teniski turnir. Osnovan je 1916, a igra se na terenima TK Weissenhof. Do 2014 (uključujući i nju) igrao se u drugoj polovini jula na zemlji, a od 2015. igra se na travi odmah po završetku Roland Garrosa. Kroz historiju je mijenjao kategorije; od 2009. spada u turnire iz kategorije ATP 250 (pobjednik dobija 250 bodova na ATP-ovoj rang-listi). Dok mu je sponzor bio Mercedes, turnir je bio poznat po tome što je pobjednik, osim novčane nagrade, dobijao i automobil tog proizvođača. ATP Stuttgart ne treba miješati s Eurocard Openom. ATP Stuttgart uvijek se igrao na otvorenom, a Eurocard Open bio je dvoranski turnir koji se održavao u Stuttgartu od 1988. do 2001. osim 1995, kad je održan u Essenu. Eurocard Open također je bio jedan od Super 9 turnira od 1995. do 2001.